Jeanne Bøe

Jeanne Bøe (født 22. juni 1967 i Skien) er en norsk skuespiller og dramatiker.

Jeanne Bøe er født i Skien men oppvokst i Siljan. Hun startet tidlig med musikk og drama, og allerede 13 år gammel startet hun å danse klassisk og jazz-ballett. Senere gikk hun på The Academy of live and recorded arts, en teaterskole i London. Etter endt teaterutdannelse fikk hun i 1994 fast stilling ved Nordland teater, og i 1996 startet hun som frilanser ved Teater Ibsen hvor hun arbeidet i nesten fire år. 

Hun var deltaker i realityserien Anno på NRK i 2016. Hun røk ut av konkurransen etter to uker. 

Etter deltagelsen i realityserien Anno skrev hun teatermonologen Meg og meggamor, som hun i 2016 satte opp med Kim Haugen som regissør. I 2019 fortsatte Bøe og Haugen samarbeidet med oppsetningen Å leve er en kunst. Monologen var skrevet og ble fremført av Bøe, i Kim Haugens regi. Integrert i forestillingen var imidlertid et lydopptak av Toralv Maurstad. 

 Filmografi 

 Filmer (utvalg) 
 1993: De blå ulvene – regi: Morten Kolstad
 1999: Misery Harbour – regi: Nils Gaup
 1999: Røkfri (kortfilm) – regi: Pål Karlsen 
 2003: Cody Banks2 
 2006: Hvem er Anton Klemp – regi: Martin Lund 
 2014: Money back, please – regi: Even Hafnor  

 2015: Heddas natt (kortfilm) – regi: Ingebjørg Torgersen, manus: Ingebjørg Torgersen og Jeanne Bøe

 2015: Kvinner & Cava (novellefilm)– regi: Liv Karin Dahlstrøm
 2024: Okseblod (novellefilm) – regi: Gard Eidsvold, manus: Jeanne Bøe, i hovedrollene: Erik Hivju og Jeanne Bøe

 TV 
Bøe har deltatt i flere produksjoner for TV, blant annet som politikvinne i Deadline Torp med Nils Gaup som regissør. Produksjonen ble vist på norsk NRK1, svensk SVT1 og finsk TV. I 2004 viste BBC 4 en britisk teaterdokumentar om henne.

 1997 Bot og Bedring (humorserie; TV 2) – rolle: «Eva Ryg»
 1998 Offshore (TV-dramaserie) – rolle: «Nina Kristine»
 2005 Deadline Torp (TV-dramaserie i to deler; NRK) – rolle: politikvinne
 2016  Kampen for tilværelsen (TV-dramaserie; NRK)
 2016 Anno sesong 2 (realitykonkurranse; NRK) – som seg selv

 Dramatiker 
Hennes karriere som dramatiker startet med Siljan-spelet Maren Gulliksdatter i 2000. Dette er et historisk trekantdrama fra 1688. For dette arbeidet fikk hun både kulturpris og Telemark fylkesstipend, og ble nominert til prisen «Årets telemarking».

I 2002 startet hun produksjonsselskapet Bøes film og teater, og i etterkant av etableringen jobbet hun flere år i London med film, teater og dokumentar.

I 2009 hadde Bøe lokal suksess med sangforestillingen «Great Grenland Girls» sammen med Nina Gromstad Hogness, Lena Barth Aarstad og Jannicke Abrahamsen.

I 2012 ble Jeanne Bøe ansatt i Skuespiller- og danseralliansen (SKUDA), som en av de ti første skuespillerne i landet.

I 2021 var hun en av initiativtagerne bak et musikalprosjekt om Skiens middelalderhistorie, med Baugeid Dagsdatter som hovedperson. I 2023 var planen å sette opp musikalen i oktober 2024, i Ibsenhuset i Skien. I 2024 hadde Bøe og den øvrige prosjektgruppen startet rekrutteringen av skuespillere til musikalen.  

 Oppsetninger 
 1998: Mannen og kvinnen (kabaret)
 1999: Trollet nord for Styggemann
 2000: Maren Gulliksdatter
 2001: Hedda og Nora
 2004: Peer Gynt – Med troll i hjertet
 2008: Slemdals bankende hjerte (Siljanspelet 2008)

 Skjønnlitterær forfatter 
I 2020 utga Forlagshuset i Vestfold Jeanne Bøes første roman, som har tittelen Silkekongen.

 Referanser 

 Eksterne lenker 

 Varden: Fra skole til skole med Peer Gynt
 Telemark Arbeiderblad: Med Peer Gynt ut i verden

Kategori:Norske skuespillere
Kategori:Norske dramatikere
Kategori:Personer fra Skien kommune
Kategori:Personer fra Siljan kommune
Kategori:Fødsler i 1967